
ПРОЕКТ ЗА РЕШЕНИЕ
от  Красимир Калудов и арх. Дилян Георгиев – общински съветници 
относно: Възстановяване на хоризонталната маркировка и сигнализацията на лентата за обществен превоз (буслентата) в района на кръстовището на бул. „Сан Стефано" и бул. „Стефан Стамболов"
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,
По проекта за интегриран градски транспорт в Община Бургас е изграден коридор за бързите автобусни линии Б1 и Б2. Коридорът преминава по бул. „Стефан Стамболов" и бул. „Сан Стефано" до Централната автобусна спирка. Обособените ленти за обществен превоз са основна част от тази инфраструктура. Те осигуряват бързина, редовност и предвидимост на градския транспорт в най-натоварената част на града.
Към момента хоризонталната маркировка в района на кръстовището на бул. „Сан Стефано" и бул. „Стефан Стамболов" е силно изтъркана и на места почти не се вижда. Проблемът е най-изразен в завоя за обществен превоз от бул. „Стефан Стамболов" към бул. „Сан Стефано" и в началния участък на буслентата по бул. „Сан Стефано" в посока Централна автобусна спирка (Приложение 1). Поради изтритата маркировка водачите на леки автомобили не възприемат завоя като лента само за автобуси и има не малко случай в които го припознават за десен завой. Така създават излишни ситуации за налагане на глоби, дори и на съвестни шофьори.
Това води до следните проблеми:
· по-голям риск от пътнотранспортни произшествия при престрояване и при навлизане на автобусите в спирките;
· обезсмисляне на публичния ресурс, вложен в изграждането на коридора;
· неясна маркировка  води до подвеждане на гости  на града и тяхното санкциониране от органите.
Съгласно Наредба № 2 от 2001 г. за сигнализация на пътищата с пътна маркировка лентата за обществен превоз се отделя с единична непрекъсната линия М1 в жълт цвят и се обозначава със символа „BUS“. В сегашното си състояние маркировката в участъка не изпълнява тази функция, защото е компрометирана или липсва. Поддържането й  в изправност е задължение на общината като стопанин на пътя по чл. 3, ал. 1 от Закона за движението по пътищата. В началото на завоя липсва и ясна вертикална сигнализация. Поставянето на пътен знак Г13 съгласно Наредба № РД-02-21-1 от 2023г. за сигнализация на пътищата с пътни знаци ще направи забраната недвусмислена за водачите и ще позволи ефективен контрол от органите на МВР. Възстановяването на вече изградена инфраструктура изисква минимален ресурс, а ефектът за градския транспорт и безопасността на движението е безспорен .
Финансова обосновка /прил.2/
По предварителна оценка стойността на дейностите е до 600 евро с ДДС, включително непредвидени разходи. Материалите за маркировката са остойнени по актуални цени в търговската мрежа). Трудът е дефиниран по елементите на ценообразуване от ценово предложение по обществена поръчка на Община Бургас № 00797-2024-0084 („Реконструкция на ул. „Асен Златаров““, ноември 2024 г.)
 Предвид изложеното и на основание чл. 21, ал. 2 във връзка с чл. 21, ал. 1т. 23  от Закона за местното самоуправление и местната администрация и чл. 3, ал. 1 от Закона за движението по пътищата, предлагам Общинският съвет да вземе следното
РЕШЕНИЕ:
1. Да се възстанови хоризонталната маркировка на лентата за обществен превоз в завоя от бул. „Стефан Стамболов“ към бул. „Сан Стефано“ и в началния участък на буслентата по бул. „Сан Стефано“, включително надлъжните линии и символите „BUS“, в съответствие с изискванията на Наредба № 2 от 2001 г. за сигнализация на пътищата с пътна маркировка. 
2. Да се монтира допълни вертикалната сигнализация в участъка, включително чрез поставяне на пътен знак Г13 „Пътна лента или платно за движение само за превозни средства от редовните линии за обществен превоз на пътници“ в началото на завоя от бул. „Стефан Стамболов“ към бул. „Сан Стефано“.
3. Разходите по т.1 и т.2 в размер до 600 евро  да се осигуряват със средства по дейност 606 „Изграждане, ремонт и поддържане на уличната мрежа“  от  раздел VI “Жил. строителство, БКС, опазване на околната среда” от бюджета на Община Бургас за 2026 г
Приложения:
1. Схема на участъка. Снимков материал на участъка.
2. Финансов анализ
С уважение





ФИНАНСОВ АНАЛИЗ

Финансова обосновка
По предварителна оценка стойността на дейностите е до 600 евро с ДДС, включително непредвидени разходи. Материалите за маркировката са остойнени по актуални цени в търговската мрежа). Трудът е остойнен по елементите на ценообразуване от ценово предложение по обществена поръчка на Община Бургас № 00797-2024-0084 („Реконструкция на ул. „Асен Златаров““, ноември 2024 г.): часова ставка 5,90 лв./ч (3,02 €/ч), допълнителни разходи върху труда 100%, доставно-складови разходи 13% и печалба 10%. Пътният знак и стойката са по единични цени от същата поръчка. Временна организация на движението не е остойностена отделно, тъй като работите са еднодневни и засягат една лента. Цените в лева са преизчислени по курс 1,95583 лв. за евро.
	Вид работа / разход
	Мярка
	Количество
	Ед. цена (€, без ДДС)
	Стойност (€, без ДДС)

	А. Хоризонтална маркировка (линия М1, 0,10 м × 90 л.м., и символи „BUS“ – около 15 м², два слоя)
	
	
	
	

	Боя за пътна маркировка Xpert, жълта, 4 кг
	бр.
	3
	20,45
	61,35

	Разредител за пътна маркировка Xpert, 1 л
	бр.
	2
	4,26
	8,52

	Доставно-складови разходи върху материалите 13%
	
	
	
	9,08

	Труд (екип от 2 души × 8 ч)
	чч
	16
	3,02
	48,32

	Допълнителни разходи върху труда 100%
	
	
	
	48,32

	Печалба 10%
	
	
	
	17,56

	Общо за маркировката
	
	
	
	193,15

	Б. Вертикална сигнализация
	
	
	
	

	Пътен знак Г13 от светлоотразително фолио (площ ламарина, 1 бр. Ø600 мм)
	м²
	0,28
	207,07
	57,98

	Стойка до 3 м за пътен знак
	бр.
	1
	84,59
	84,59

	Общо без ДДС
	
	
	
	335,72

	Непредвидени разходи 10%
	
	
	
	33,57

	ДДС 20%
	
	
	
	73,86

	Общо с ДДС
	
	
	
	443,15


Предлаганият лимит от 600 евро осигурява резерв за поскъпването след 2024 г. и за малкия обем на работата, включително за временна организация на движението, ако такава бъде изискана. Средствата могат да бъдат осигурени в рамките на утвърдените по бюджета на Община Бургас за 2026 г. разходи по дейност 832 „Служби и дейности по поддържане, ремонт и изграждане на пътищата“, без да е необходима корекция на бюджета.

